כשבוטיניו, ברק בכר ופיני בלילי נפגשו במלון "לה קפלה"
[bookmark: _GoBack]אירוע "גואטסטאר" למען תושבי הצפון משך אלפי ילדים ומבוגרים לסמי עופר ∙ בטורניר המיוחד השתתפו ותיקי נבחרת ישראל, מכבי והפועל חיפה, לצד יוטיוברים מובילים וטיקטוקרים אהובים ∙ דפנה אולמן בארי, בעלת ומנכ"לית מלון לה קפלה: "שמחנו לארח את הכוכבים שהתגייסו למען התושבים" 

המלחמה המתמשכת פוגעת בשגרת החיים של כולנו, ובמיוחד בצפון הארץ. על-מנת לספק לילדי הצפון, ובעצם גם למבוגרים, רגעים של שמחה והתלהבות, נערך ב"סמי עופר" אירוע כדורגל מיוחד: טורניר בהשתתפות ותיקי מכבי חיפה, ותיקי הפועל חיפה, ותיקי נבחרת ישראל וקבוצת "גואטסטאר" – קבוצה של יוטיוברים וטיקטוקרים מעולמות הכדורגל והגיימינג. 
הטורניר הכיפי משך לסמי עופר אלפי צופים בכל הגילאים. הקהל הצעיר התלהב מכוכבי הרשת האהובים עליו: בוטיניו (פיטר חדאד), אליאור בילוקס, תמיר לוי, תומר הכהן, יואב גבאי, ארז גבאי ועוד. בנוסף זכו הילדים להכיר את דור העבר של כוכבי הכדורגל של ישראל, וביניהם יקיר שינה ופיני בלילי.
לפני הטורניר הגיעו חלק מהכוכבים למלון לה קפלה השוכן בקרבת האצטדיון. בין השאר התארחו במקום בוטיניו, יקיר שינה ופיני בלילי, שגם ערכו אימון בחדר הכושר המאובזר של לה קפלה. השחקנים פגשו במלון את מאמן מכבי חיפה, ברק בכר, וניהלו איתו שיחות מעניינות. "שמחנו לארח את הכוכבים שהתגייסו למען התושבים", אמרה דפנה אולמן בארי, הבעלים והמנכ"לית של המלון. "נמשיך לפעול למען אנשי חיפה והצפון".
מלון לה קפלה שוכן במרכז קסטרא. הקרבה לסמי עופר הפכה את המלון לפופולרי מאוד בקרב קבוצות כדורגל שמגיעות לשחק בחיפה, והוא גם אחד הספונסרים של קבוצת ותיקי מכבי חיפה. 

